《答李丞用其韵》
宋代·李新

年少文声许过秦，仁涂便失自由身。
初思鲈鱠翻归兴，不见仙槎却问津。
道德千言遥胄事，文章万丈当家春。
鱼从丙穴如收得，更与张华细辨鳞。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。